Yhdistyneen kuningaskunnan ilmoitus Euroopan parlamentin ja Euroopan neuvoston 30 päivänä toukokuuta 1994 antamaan direktiiviin 94/22/EY nähden, joka koskee valtuuksien myöntämistä ja käyttöä raakaöljyn etsimiseksi, tutkimiseksi ja tuottamiseksi

(2001/C 16/02)

(ETA:n kannalta merkityksellinen teksti)

KAUPPA- JA TEOLLISUUSMINISTERIÖ

THE PETROLEUM (PRODUCTION) (SEAWARD AREAS) REGULATIONS 1988

1. Kauppa- ja teollisuusministeriön valtiosihteeri kehottaa asiasta kiinnostuneita osapuolia The Petroleum (Production) (Seaward Areas) Regulations 1988 -säännösten (S.I. 1988 N:o 1213) ja niihin tehtyjen muutosten ("1988 Regulations") mukaisesti ja The Hydrocarbons Licensing Directive Regulations -säännösten 1995 (S.I. 1995 Nro 1434) mukaisesti lähettämään öljyntuotantolisenssihakemuksensa lohkoja 113/28 ja 113/29 varten. Kartta, joka näyttää hakemuksia varten tarjolla olevia lohkoja, on jätetty kauppa- ja teollisuusministeriön kirjastoon (osoite: Department of Trade and Industry, 1 Victoria Street, London SW1H 0ET). Tätä karttaa on mahdollisuus tarkastella ennalta sovittuna aikana (puhelin: 44 207 215 5006 tai 44 207 215 5007, telefax: 44 207 215 5665) maanantaista perjantaihin klo 9.15-16.45 aina 18.4.2001 saakka. Kartta on myös tarjolla Internetissä DTI:n öljy- ja kaasusivuistolla http://www.og.dti.gov.uk.

2. Kaikki lisenssit, jotka myönnetään lohkoihin 113/28 ja 113/29 nähden, sisältävät The Petroleum (Production) (Seaward Areas) Regulations 1988 -säännösten ja niihin tehtyjen muutosten esittämät mallipykälät ottaen huomioon tietyt muutokset ja lisäykset seuraavana esitettyjen asioiden käsittelemiseksi; muutokset, jotka on esitetty The Petroleum (Production) (Seaward Areas) (Amendment) Regulations 1996 -säännösten säännöksessä 8 kappaleissa (a)(ii) ja (c)-(h), eivät kuitenkaan ole voimassa.

LISENSSIHAKEMUKSET

3. Kun on kysymys yllä mainitun kappaleen 1 lohkoalueista:

a) hakemukset on suoritettava käyttämällä vakiohakemuslomaketta, joka on saatavana kauppa- ja teollisuusministeriöstä. Kopioita hakemuslomakkeesta ja muista tässä tekstissä mainituista asiakirjoista on saatavana kauppa- ja teollisuusministeriöstä osoitteella Licensing Branch, Oil and Gas Directorate, Department of Trade and Industry, 1 Victoria Street, London, SW1H 0ET (puhelin: 44 207 215 5111 tai 44 207 215 5032, telefax: 44 207 215 5142). Tämä asiakirja on tarjolla myös Internetissä DTI:n öljy- ja kaasusivustolla,

b) hakemukset on jätettävä osoitteeseen Department of Trade and Industry, 1 Victoria Street, London, SW1H 0ET, ja mukaan on liitettävä hakemusmaksu, joka on 2,820 GBP hakemusta kohti. Hakemuksia otetaan vastaan klo 9.30-13.00 välisenä aikana 18.4.2001. Hakemusaika päättyy samana päivänä klo 13.00,

c) hakijoiden tulee ilmoittaa, asettavatko he joitakin hakemistaan lohkoista ensisijalla,

d) hakijoiden on annettava yksityiskohtaiset tiedot työohjelmasta alustavalle sopimusajalle, mikäli heille myönnetään lisenssi (katso alla esitettyä kappaletta 9),

e) sellaisten hakijoiden, jotka asetetaan myös ehdotetuiksi tuottajiksi, on luovutettava lausunto yleisestä ympäristöä koskevasta toimintaohjelmastaan lisenssinalaisena suoritettavia toimia varten merialueilla,

f) kauppa- ja teollisuusministeriöstä on saatavana lisäopatusmateriaalia hakemuksia varten erityisessä hakijoille tarkoitetussa esitteessä (Notes for Applicants),

g) mikäli hakijoille tarkoitetussa esitteessä ei toisin määrätä, hakemusmateriaaleja tullaan käsittelemään luottamuksellisina. Niitä ei tulla luovuttamaan kolmannelle osapuolelle ilman hakijan antamaa lupaa ellei kyseinen informaatio ole osa yleistä tietoa tai ellei laki vaadi kyseisen informaation luovuttamista.

4. Hakemukset tullaan arvioimaan sen pohjalta, kuinka joutuisiksi, perusteellisiksi, tehokkaiksi ja turvallisiksi öljy- ja kaasututkimukset nähdään Yhdistyneen kuningaskunnan maa-alueella (United Kingdom Continental Shelf) ja missä määrin niissä on otettu huomioon ympäristötekijät. Hakemukset tullaan arvioimaan seuraavien kriteerien pohjalta:

a) hakijan taloudellinen kyky lisenssin alaisten toimien suorittamiseksi alustavalla lisenssien tai myönnettyjen lisenssien kattamalla ajalla mukaan lukien alueen täyttä potentiaalisuutta koskeva työskentelyohjelma kyseisellä/kyseisillä hakemuksen kattamalla/kattamilla lohkoalueella/lohkoalueilla.

b) hakijan tekninen kyky lisenssin alaisten toimien suorittamiseksi alustavalla ajalla mukaan lukien hiilivedyn esiintymisen tunnistaminen kyseisellä/kyseisillä hakemuksen kattamalla/kattamilla lohkoalueella/lohkoalueilla; tekninen kyky tullaan arvioimaan osana hakemuksen kattamaa/kattamia lohkoaluetta/lohkoalueita koskevan geologisen analyysin laadun tasoa (ottaen huomioon, onko suoritettu työ innovatiivinen)

c) tapa, jolla hakijan on tarkoitus suorittaa toimet alustavalla ajalla mukaan lukien luovutettu hakemusalueen täyttä potentiaalisuutta koskevan työskentelyohjelman laadun taso

d) kun kysymyksessä on hakija, jolla on aikaisemmin ollut Petroleum Act 1998 -lain tai sitä aikaisemman samalla tavalla vaikuttavan lain mukainen lisenssi, tämän hakijan tämän lisenssin voimassa olevana aikana osoittamassa toiminnassa havaittu mahdollinen tehottomuus tai vastuuntunnon puute.

5. Hakijoiden on syytä panna merkille, että vaikka ympäristön suojelua ja muiden merialuetta käyttävien etuja edustavat viranomaiset ovat vahvistaneet, että ei ole olemassa mitään seikkoja, jotka estäisivät tässä tarjouksessa mukana olevien lohkojen 113/28 ja 113/29 lisenssin myöntämisen, lisenssin myötäminen voi sisältää kyseisiä etuja suojelevia ehtoja, jotka hakija joutuu hyväksymään. Tietoja mahdollisista tiettyihin lohkoihin liittyvistä erityisehdoista tiettyjen etujen suojelemiseksi on saatavana kauppa- ja teollisuusministeriöstä. Lisensseihin liittyvät yksityiskohtaiset tiedot niiden lisäksi, jotka vuoden 1988 säännösten mallipykälät asettavat, tullaan liittämään lisenssin myöntämistä koskevaan tarjouskirjeeseen. Nämä ehdot tullaan myös sisällyttämään lisenssin päärunkoon.

6. Sen jälkeen kun on tarkastettu kaikki kappaleen 1 mainitsemia lohkoalueita koskevat hakemukset, valtiosihteeri valitsee hakijat, joille lisenssit tullaan myöntämään. Valtiosihteerin hyväksymille lisenssiä hakeneille osapuolille tullaan ilmoittamaan tästä vuoden sisällä laskettuna hakemusten saapumispäivästä lähtien.

7. Hakijoille, joiden hakemukset hylätään, tullaan ilmoittamaan siitä kirjallisesti. Hakijalle tullaan ilmoittamaan syyt valtiosihteerin päätökseen, mikäli pyydetään kirjallisesti informaatiota näistä syistä.

8. Valtiosihteeri myöntää lisenssin sillä ehdolla, että hakija 21 päivän sisällä valtiosihteerin tarjouspäivästä laskettuna

a) vahvistaa kirjallisesti valtiosihteerin ehdottaman työohjelman hyväksymisen hakijan kanssa käytyjen keskustelun seurauksena

b) luovuttaa valtiosihteerille lisenssiä koskevan asianmukaisen maksun, joka mainitaan alla esitetyssä kappaleessa 11(a) ja

c) vahvistaa kirjallisesti kaikki erityisehdot, joita on pyydetty noudattamaan.

LISENSSIKAUSI JA MAKSUEHDOT

9. Alla oleva huomioiden, kappaleen 1 mainittujen lohkoalueiden lisenssi myönnetään alustavasti 6 vuoden ajalle ja mahdollisuutena pitkittää sitä toiseksi 12 vuoden aikajaksoksi. Toista aikajaksoa voidaan pitkittää ylittämään 12 vuotta kattamaan 18 vuoden lisäaikakausi.

10. Jos lisenssin haltija haluaa käyttää hyväkseen vaihtoehtoa lisenssin toisen aikajakson kattamiseksi, siitä on tehtävä kirjallinen esitys vähintään 3 kuukautta ennen alustavan aikajakson päättymistä. Käyttäessään tätä vaihtoehtoa lisenssin haltijan on luovutettava osa lisenssin alaista aluetta, paitsi milloin alue koostuu alle 30 osasta ("osa" määriteltynä osaksi lohkoa, joka käsittää alueen, joka on pituusasteen ja leveysasteen minuuttilinjojen yhdistämä, kumpikin yhden minuutin etäisyydellä toisistaan). Kun osa vaaditaan luovutettavaksi, se on laskettava seuraavalla tavalla:

i) jos lisenssin alunperin käsittämässä alueessa oli 60 osaa, tai sitä enemmän, luovutettavan osan on oltava vähintään puolet tällaisten osien lukumäärästä; tai

ii) jos lisenssin alunperin käsittämässä alueessa oli yli 30, mutta alle 60 osaa, luovutettavan osan on oltava sellainen määrä, joka jättää jatkuvan 30 aluetta käsittävän osan;

Kaikkien luovutettavien alueiden on oltava vuoden 1988 säännösten liitteessä 4 olevan mallipykälän 8 mukaisia sen mukaan kuin se oli ennen siihen suoritettuja The Petroleum (Production) (Seaward Areas) (Amendment) Regulations 1996 -säännösten muutoksia, ja alueet on oltava kuvattuina kyseisessä ilmoituksessa.

11. Tuotantolisenssien myöntämisen ehtoja tiivistettyinä tämän tarjouksen pohjalta ovat:

a) alustava lisenssin hyväksymisen yhteydessä suoritettava maksu, joka on 410 GBP kutakin lisenssialueen alaista neliökilometriä kohti

b) vastaavien vuosimaksujen maksuaika alkaa lisenssin voimassaoloajan alkupäivämäärän kuudentena vuosipäivänä (valittaessa lisenssin hallussapito toiseksi aikajaksoksi), jolloin suoritettavaksi erääntyy maksu, 470 GBP kutakin kyseistä lisenssiä tällöin koskevaa neliökilometriä kohti; vuosittaisen lisämaksun ollessa 470 GBP aina siihen saakka, kunnes maksettava summa kutakin neliökilometriä kohti lisenssialueella on 7050 GBP, riippuen kahden vuoden väliajoin suoritetuista tarkistuksista, jalostomoiden raakaöljyn indeksin liikkeiden mukaisesti (julkaisijana The Digest of UK Energy Statistics), mikäli valtiosihteeri näin määrää. Valtiosihteeri ei tule suorittamaan kerran kahdessa vuodessa suoritettavaa määritystä vuosimaksujen lisäämiseksi tai vähentämiseksi paitsi jos määritys saa maksun olemaan yli 5 % edellistä määritystä ylempi tai alhaisempi tai, kun on kysymys ensimmäisestä kerran kahdessa vuodessa suoritettavasta määrityksestä, yli 5 % enemmän kuin 7050 GBP kutakin neliökilometriä kohti. Maksuja koskevia yksityiskohtaisia tietoja on saatavana kauppa- ja teollisuusministeriöltä.

c) 12,5 % tason maksu (royalty) kaikkeen öljyyn nähden, joka on saatu ja tallennettu sellaiselta kenttäosalta, joka on saanut kehitysluvan ennen 1. huhtikuuta 1982.